PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 25.07.2000

Nr. 143

A V I Z

asupra propunerii legislative pentru modificarea şi completarea articolului 42 din Ordonanţa de urgenţă a Guvernului nr.88/1997 privind privatizarea societăţilor comerciale.

Cu adresa nr.143 din 12 iunie 2000, înregistrată sub nr.587/XVIII/11 din 12 iunie 2000, Secretarul general al Camerei Deputaţilor a trimis Comisiei juridice, de disciplină şi imunităţi,  spre dezbatere  şi avizare, propunerea legislativă menţionată mai sus.



În şedinţa din 25 iulie  2000, Comisia juridică, de disciplină şi imunităţi a examinat propunerea legislativă  şi a hotărât, cu majoritate de voturi, să o avizeze favorabil,  cu recomandarea, pentru comisia sesizată în fond, de a ţine seama de  observaţiile de tehnică legislativă din Avizul favorabil  nr.626/12.06.2000, al Consiliului Legislativ şi de Punctul de vedere al Guvernului, înaintat cu adresa nr.2087-2088/26.06.2000 de către Departamentul pentru Relaţiile cu Parlamentul.



Având în vedere conţinutul juridic şi obiectul reglementării, propunerea legislativă face parte din categoria legilor organice. 

